Rutulinis eukaliptas

Rutulinis eukaliptas (Eucalyptus globulus, sin. Eucalyptus maidenii subsp. globulus (Labill.) J.B.Kirkp.) – mirtinių šeimos, eukaliptų genties augalų rūšis.

Paplitimo arealas 
Savaime auga Australijos žemyno pietryčiuose – Tasmanijos saloje bei Viktorijos valstijos pietinėje dalyje.

Vėliau rutulinis eukaliptas buvo išplatintas ir už arealo ribų. Plačiai išplito Pietų Europoje (Galisijoje, Portugalijoje, Kipre), vakarų Gruzijoje, dalyje Makaronezijos salų, Indijoje, Afrikos pietuose, JAV (Kalifornijoje), Pietų Amerikoje (Čilės ir Argentinos dalyse), Havajuose, Naujojoje Zelandijoje.

Aukštis, kamieno skersmuo 
Tai greitai augantis medis. Aukščiausi užauga augantys slėniuose gerai pralaidžiam dirvožemyje. Įprastai auga 30-55 m, rečiau pasitaiko iki 70 m ar dar aukštesnių šios rūšies medžių. O aukščiausias žinomas pavadinimais kaip „Neeminah Loggorale Meena (Mother & Daughter)“ yra 90,7 m aukščio ir 233 m³ tūrio auga Tasmanijoje. Istoriniuose archivuose yra duomenu apie augusius 101 m aukščio šios rūšies medžius. Prie gerų augimo sąlygų kamieno skersmuo gali siekti 2 m.

Apibūdinimas 

Pirmą kartą rutulinis eukaliptas buvo apibūdintas prancūzų kilmės botanisto Jacques-Julien Houton de Labillardiere gyvenusio 1755–1834 metais.

Šio eukalipto kamienas tiesus, pilkšvai baltas, jo žievė dažnai lupasi dideliais skiautais. Jauni lapeliai platoki ir apie 6-15 cm ilgio. Subrendę lapai pailgi, siauri, tamsiai žali ir blizgantys 15-35 cm ilgio. Žydi pakankamai reguliarei kas metai ir pradeda žydėti anksti vasarą (natūralaus paplitimo areale) Žiedai kremo spalvos išsidėstę po vieną ant tų pačių medžio šakelių ant kurių auga lapai. Žiedai gausūs nektaro ko pasekoje bičių sunešamas gausus medaus derlius. Sumedėjęs vaisius 1,5-2,5 cm skersmens.

Panaudojimas 
Rutulinis eukaliptas 1962 lapkričio 27 d. buvo išrinktas kaip Tasmanijos augalijos simbolis. Anksčiau buvo sodinamas miestų gatvėse, bet dėl greito augimo ir masyvumo buvo nustota sodinti. Dėl šių pačių priežasčių taip pat netinkamas sodinti mažuose miestų soduose ar kituose mažuose žemės sklipuose. Bet sodinamas miesto parkuose, dideliuose privačiuose soduose. Mediena kieta ir patvari, naudojant tiek žemėje, tiek vandenyje, tad šalyse kur plačiai auginamas turi didelę ekonominę reikšmę. Australijoje sudaro 65 proc. nuo bendro kiekio visų kietmedžio plantacijų. Gausiai naudojamas madienos masės gamyboje iš ko daromas popierius bei dirbtinis šilkas. Taip pat mediena naudojama geležinkelio pabėgiams, stulpams, ileidžiamiems poliams (įskaitant uostų prieplaukose), tiltams tiesti bei malkoms. Rutulinio eukalipto žiedai gausus nektaro ir žiedadulkių šaltinis bitėms. Iš rutulinio eukalipto lapų gaminamas eterinis aliejus bei jie naudojami gydomajai žolelių arbatai gaminti.

Nuorodos 
 Rutulinio eukalipto oficialus mokslinis pavadinimas bei sinonimai per theplantlist.org svetainę, Anglų k.
 Rutulinio eukalipto oficialus mokslinis pavadinimas per ipni.org svetainę, Anglų k.
 Plačiau apie Rutulinį eukaliptą per anbg.gov.au svetainę, Anglų k.
 Papildomai apie Rutulinį eukaliptą per pfaf.org svetainę, Anglų k.
  Papildomai apie Rutulinį eukaliptą per trees.stanford.edu svetainę, Anglų k.
 Papildomai apie Rutulinį eukaliptą per kew.org svetainę , Anglų k.
 Papildomai apie Rutulinį eukaliptą per apstas.com svetainę , Anglų k.
 Papildomai apie Rutulinį eukaliptą per tree-species.blogspot.com svetainę, Anglų k.

Galerija 

Mirtiniai
Medžiai ir krūmai